De Havilland DH.114 Heron
„De Havilland DH.114 Heron“ – XX a. penktojo dešimtmečio pabaigoje Jungtinės Karalystės įmonės „De Havilland“ sukurtas mažas keturmotoris propelerinis siaurafiuzeliažis keleivinis lėktuvas, pirmą kartą pakilęs 1950 m. gegužės 10 d. Konstrukciškai lėktuvas buvo dvimotorio „De Havilland Dove“ modifikacija su prailgintu fiuzeliažu ir iki keturių padidintu variklių skaičiumi. Lėktuvas sukurtas vietos ir regioniniams maršrutams. Lėktuvas buvo eksportuotas į maždaug 30 šalių. Šie lėktuvai tapo pagrindu įvairioms modifikacijoms, pvz. Riley Turbo Skyliner ir Saunders ST-27 ir ST-28.